OzLabs/hebrew-wiki-articles huggingface dataset:
Cherry (שיר של הארי סטיילס)

Cherry (בעברית: דובדבן) הוא שיר שהוקלט על ידי הזמר-יוצר הבריטי הארי סטיילס, מתוך אלבום האולפן השני שלו, Fine Line.<ref name=":0"></ref><ref name=":1"></ref> השיר יצא לאור ב-13 בדצמבר 2019, על ידי חברות התקליטים ארסקין רקורדס וקולומביה רקורדס, ביחד עם שאר שירי האלבום.<ref name=":0" /><ref name=":1" />

השיר הגיע למקום ה-40 במצעד השירים שבניו זילנד.<ref></ref>

== רקע וכתיבה ==
השיר נכתב על ידי הארי סטיילס, תומאס האל, טיילר ג'ונסון, סמי וייט וג'ף באסקר והופק על ידי ג'ונסון, וייט והרפון.<ref name=":2"></ref> על השיר נאמר ב-Genius כי הוא מזכיר את השיר "To Be So Lonely", שנכלל ב-Fine Line גם כן.<ref name=":2" /> כמו כן, השיר הוא שיר מסוגת הפופ רוק, המאפיינת שירים נוספים מתוך האלבום.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.<ref name=":0" />

== הצלחה מסחרית ==
השיר זכה להצלחה מסחרית רבה. איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה, דבר שהופך אותו לאחד מהשירים המצליחים ביותר מתוך האלבום.<ref name=":3"></ref> הרצועה היחידה והנוספת שקיבלה את התואר הזה היא "Sunflower, Vol. 6".<ref name=":3" />

במצעד הפזמונים הבינלאומי השנתי שהתקיים בשנת 2020, הוא דורג במקום ה-36.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3" />
|זהב
|500,000<small></small>
|-
!בריטניה (BPI)<ref name=":12"></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|13 בדצמבר 2019
|הזרמת מוזיקה • הורדה דיגיטלית
|ארסקין • קולומביה
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי הארי סטיילס
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי הארי סטיילס
קטגוריה:שירים על מזון ושתייה
קטגוריה:שירי פופ רוק
קטגוריה:שירי כסף בממלכה המאוחדת
קטגוריה:שירי זהב בארצות הברית
ביבדובי

ביאטריס לאוס (באנגלית: Beatrice Laus; נולדה ב-3 ביוני 2000) המוכרת בשם הבמה בייבדובי, היא זמרת-יוצרת פיליפינית-בריטית,<ref></ref> שזכתה להצלחה בינלאומית כמבצעת של הלהיט "".<ref name=":0"></ref> השיר קיבל את תואר הפלטינה על ידי איגוד תעשיית ההקלטות האוסטרלי,<ref name=":3"></ref> איגוד תעשיית ההקלטות הבריטי,<ref name=":4"></ref> איגוד תעשיית ההקלטות האיטלקי,<ref name=":5"></ref> איגוד תעשיית ההקלטות הניו זילנדי,<ref name=":6"></ref> ואיגוד תעשיית ההקלטות האמריקאי.<ref name=":7"></ref> בשיאו, דורג במקום הרביעי במצעד הסינגלים הבריטי,<ref name=":8"></ref> ובמקום ה-23 במצעד הבילבורד הוט 100.<ref name=":0" />

את אלבום הבכורה שלה Fake It Flowers, הוציאה בשנת 2020.<ref name=":9"></ref>

==ביוגרפיה==
לאוס נולדה בעיר אילוילו שבפיליפינים ב-3 ביוני 2000 ועברה להתגורר בלונדון עם הוריה בגיל 3.<ref></ref><ref name=":1"></ref>היא גדלה במערב לונדון בהאזנה למוזיקה פיליפינית, כמו גם מוזיקת פופ ורוק משנות התשעים. כשהייתה נערה, היא האזינה לאינדי רוק ולאמנים כמו Yeah Yeah Yeahs, קרן או ואלכס ג'י.<ref name=":2"></ref> לאוס למדה שבע שנים נגינה בכינור ובהמשך, למדה לנגן על גיטרה.<ref></ref> היא לימדה את עצמה לנגן בכלי נגינה באמצעות מדריכי יוטיוב.<ref name=":2" /> היא קיבלה השראה מקימיה דוסון ומפסקול הסרט "ג'ונו".<ref name=":1" />

==קריירה==
את המיני-אלבום הראשון שלה Lice, הוציאה בשנת 2018. הוא נכשל ולא זכה להצלחה כלשהי.<ref></ref> בסוף אותה השנה, ניסתה להוציא מיני-אלבום נוסף Patched Up, שנכשל גם הוא.<ref></ref> באפריל 2019, הוציאה את Loveworm, שזכה להצלחה מתונה.<ref></ref> לאחר מכן, הפך שירה "" לוויראלי בטיקטוק, דבר שמינף את הקריירה שלה.<ref name=":10"></ref><ref name=":11"></ref> לקראת סוף שנת 2019, היא הוציאה את המיני-אלבום הרביעי שלה Space Cadet, שזכה לביקורות חיוביות ולדירוגים של חמישה כוכבי זהב מתוך חמישה בסך הכול.<ref></ref><ref></ref><ref></ref><ref></ref>

לקראת בואה של שנת 2020, הלהיט שלה "",<ref name=":0" /> זכה להצלחה בינלאומית גדולה מזו שזכה לה בשנת 2019 עקב אתגר בטיקטוק.<ref name=":11" /><ref name=":10" /> השיר קיבל את תואר הפלטינה על ידי איגוד תעשיית ההקלטות האוסטרלי,<ref name=":3" /> איגוד תעשיית ההקלטות הבריטי,<ref name=":4" /> איגוד תעשיית ההקלטות האיטלקי,<ref name=":5" /> איגוד תעשיית ההקלטות הניו זילנדי,<ref name=":6" /> ואיגוד תעשיית ההקלטות האמריקאי.<ref name=":7" /> בשיאו, דורג במקום הרביעי במצעד הסינגלים הבריטי,<ref name=":8" /> ובמקום ה-23 במצעד הבילבורד הוט 100.<ref name=":0" />

באוקטובר 2020, הוציאה את אלבום הבכורה שלה, Fake It Flowers.<ref name=":9" /> האלבום דורג במצעדי הבילבורד.<ref name=":0" />

ב-19 ביולי 2023 הוציאה את הסינגל "the way things go".<ref></ref>

== דיסקוגרפיה ==
=== אלבומי אולפן ===
* 2020: Fake It Flowers
* 2022: Beatopia
* 2024: This Is How Tomorrow Moves

=== מיני-אלבומים ===
* 2018: Lice
* 2018: Patched Up
* 2019: Loveworm
* 2019: Space Cadet
* 2021: Our Extended Play

==קישורים חיצוניים==

* 

== הערות שוליים ==

קטגוריה:זמרות-יוצרות בריטיות
קטגוריה:מוזיקאים פיליפינים
קטגוריה:ילידות 2000
קטגוריה:מהגרות לממלכה המאוחדת
קטגוריה:מהגרים לממלכה המאוחדת
קטגוריה:אמנים בריטים הידועים בשם במה
וילהלם בנד

וילהלם פרדיננד בנד (בדנית: Wilhelm Bendz; 20 במרץ 1804 – 14 בנובמבר 1832) היה צייר דני, הידוע בעיקר בזכות עבודות ז'אנר ודיוקנאות המציגים לעיתים קרובות את עמיתיו האמנים ואת חיי היומיום שלהם. הוא היה אחד האמנים המוכשרים בדור הציירים המצליח שלמד אצל כריסטופר וילהלם אקרסברג אך נפטר בגיל צעיר.

==ביוגרפיה==
וילהלם בנד נולד ב -20 במרץ 1804 באודנסה שבאי פונן. הוא נשלח לקופנהגן שם למד באקדמיה המלכותית הדנית לאמנויות יפות בין השנים 1820 עד 1825, שם למד אצל כריסטופר וילהלם אקרסברג. בשנת 1825 הוא עשה ניסיון לא מוצלח לזכות במדליית הזהב, שניתנה רק לציורי היסטוריה, הז'אנר היוקרתי ביותר באותה תקופה, ולאחר מכן החליט להתמחות בפורטרטים ועבודות ז'אנריות. הוא גם רכש ידע בציור הגרמני, בית הספר במינכן, שנראה שהשפיע על סגנונו.

===שרלוטנבורג===
לאחר סיום לימודיו באקדמיה תרם בנד בהצלחה מספר עבודות לתערוכות השנתיות בשרלוטנבורג בשנים 1826, 1827 ו- 1828. שלושה מציוריו נרכשו לאוסף הציורים המלכותי: "כיתת אמן באקדמיה לאמנות" ו"אמן צעיר המתבונן ברישום מבעד למראה" משנת 1826 וב"פסל העובד עם מודל חי "משנת 1827. עבודה חשובה נוספת משלב זה היא "מסיבת טבק" משנת 1828.

לאחר מכן הועסק בנד כעוזר בסטודיו של אקרסברג, ועבד על מטלות שגרתיות כמו שחזור ציורי ההיסטוריה של ניקולאג אבילדגארד בארמון כריסטיאנסבורג שנהרסו בשריפה של 1794, וציור עותקים מיצירותיו של אקרסברג.

===מינכן===
בסוף 1830 קיבל בנד מלגת נסיעות שאפשרה לו לצאת לדרום אירופה. לאחר ביקורים קצרים בדרזדן ובברלין, הוא נסע למינכן, שהתפתחה למרכז תוסס של אמנויות, ושם שהה כשנה. עבודתו החשובה ביותר מהשהות היא הדיוקן הקבוצתי: "אמנים בבית הקפה של פינק במינכן".

===מותו באיטליה===
בסתיו 1832 המשיך במסעו לעבר רומא בחברה עם יוזף פצל ותומאס פירנלי, ועצר בוונציה בדרך שם חידש את ידידותו עם הצייר דטלף בלונק, שפגש לראשונה בימי לימודיו באקדמיה בקופנהגן. הם המשיכו יחד, אך זמן קצר לאחר מכן בנד שחש ברע מאז שהיה בוונציה, ונפטר מדלקת ריאות.

== יצירתו ==
הוא זכור בעיקר בזכות דיוקנאותיו הרבים אם כי שאיפתו הייתה שילוב נכון של פורטרטים, סצנות ז'אנר וציור היסטוריה אלגורית. הווירטואוזיות הטכנית שלו ניכרת במיוחד בתיאורי משחק האור המופק ממקור מוסתר והצללים הנובעים מכך.

== גלריה ==
<gallery mode="packed" heights="170">
File:Wilhelm Bendz, Kunstnere i Fincks Kaffehus i München, 1832, B197, Thorvaldsens Museum.jpg| אמנים בבית קפה במינכן
File:Wilhelm Bendz - Interior from Amaliegade. Captain Carl Ludvig Bendz standing and Dr. Jacob Christian Bendz seated - Google Art Project.jpg|חדר עם אחיו
File:Modellklasse an der Kopenhagener Kunstakademie.jpg|כיתת אמן באקדמיה
File:Familien Waagepetersen 1830 by Wilhelm Bendz.jpg| תמונה משפחתית
File:Wilhelm Bendz - Portrait of the anatomist Henrik Carl Bang Bendz. The artist's brother. - Google Art Project.jpg| דיוקן של אחיו
Image:Der Bildhauer Christen Christensen.jpg|פסל עם מודל חי בסטודיו
File:Wilhelm Bendz - A Smoking Party - Google Art Project.jpg| מסיבת טבק
Image:Wilhelm Ferdinand Bendz The Visit of the Beggar and her Child 1829.jpg|קבצנית וילד
</gallery>

==קישורים חיצוניים==

== הערות שוליים ==

קטגוריה:ציירים דנים
קטגוריה:דנים שנולדו ב-1804
קטגוריה:נפטרים ב-1932
התקפת טורה

התקפת טורה היא פתיחת שחמט, המתחילה במהלכים הבאים:

# ד4 פ-ו6
# פ-ו3 ה6
# ר-ז5
קוד ECO עבור התקפת טורה הוא [https://www.365chess.com/eco/A46_Queen's_pawn_Torre_attack A46].

== וריאציות ==

{| class="wikitable" style="margin:auto;"
!וריאצית טרקטובר
!הגנה הודית
!הגנה הודית מזרחית
|-
|
|
|

|-
|
#ד4 פ-ו6
# פ-ו3 ד5
# ר-ז5
* (ECO - [https://www.365chess.com/eco/D03 DO3])
|
#ד4 פ-ו6
# פ-ו3 ב6
# ר-ז5
* (ECO - [https://www.365chess.com/eco/A47 A47])
|
# ד4 פ-ו6
# פ-ו3 ז6
# ר-ז5
* (ECO - [https://www.365chess.com/eco/A48_King's_Indian_Torre_attack A48])
|}
=== 2. ... ד5 וריאציית טרקטובר===

#ד4 פ-ו6
# פ-ו3 ד5
# ר-ז5

קוד ECO הוא [https://www.365chess.com/eco/D03 D03].

=== 2. ... ב6 הגנה הודית ===

#ד4 פ-ו6
# פ-ו3 ב6
# ר-ז5

קוד ECO הוא [https://www.365chess.com/eco/A47 A47].

=== 2. ... ז6 הגנה הודית מזרחית ===

#ד4 פ-ו6
# פ-ו3 ז6
# ר-ז5

קוד ECO הוא [https://www.365chess.com/eco/A48_King's_Indian_Torre_attack A48].<ref></ref>

== תיאור ==
עמדה נפוצה למתקפת הפתיחה של הלבן על מלכתו של השחור תהיה עם רץ המשבצות הלבנות ב-ד3 ורץ המשבצות השחורות ב-ז5, והפרשים ב-ד2 ו-ו3:

{| class="wikitable" style="margin:auto;"
!מתקפת הפתיחה
!מבנה טורה
|-
|
|
|}

הלבן שואף להתפתחות מהירה והרמונית, יחזק את החייל ב-ד4 בהזזת חייל מ-ג2 ל-ג3, ואז להזיז את החייל מ-ה3 ל-ה4 כדי להשיג סיכויי התקפה על המלך כאשר הרץ של הלבן מקבע את הפרש של השחור ל-ו6. אם הלבן משחק ג4 מוקדם, הפתיחה תהפוך למספר פתיחות חייל המלכה הבודד נפוצות יותר, כמו גמביט המלכה או אחת מההגנות ההודיות השונות.

הפתיחה נקראת על שמו של רב האמן המקסיקני קרלוס טורה רפטו, שניצח איתה את אלוף העולם לשעבר עמנואל לסקר.<ref></ref> בווריאציה השתמשו גם סבלי טרקטובר, בוריס ספאסקי וטיגרן פטרוסיאן בתחילת דרכו. שחקנים ידועים אחרים שהשתמשו באחת הווריאציות היו אלכסיי דרייב, פנטלה האריקרישנה, קרישנן סאסיקירן ויאן טימן.<ref></ref>

התקפת טורה לעיתים רחוקות נחשבת במשחק מודרני מהשורה הראשונה כשיטה עיקרית והסטטיסטיקה מציעה שהיא אינה מועילה במיוחד עבור הלבן.<ref></ref><ref></ref><ref></ref> עם זאת, בשל אופייה הרגוע היא פופולרית ברמת המועדון, מה שנותן ללבן יכולת להשיג יתרון במשחק ביניים. משמשת בעיקר כנגד פיאנקטו של השחור.

== ראו גם ==
* התקפת טרומפווסקי
*תורת הפתיחות בשחמט
*אנציקלופדיית פתיחות שחמט
*

== לקריאה נוספת ==
* אריק טנגבורן, (1993) [https://www.goodreads.com/book/show/3140113-the-complete-torre-attack The Complete Torre Attack], International Chess Enterprises
* אדוארד גופלד, (1994) Winning With the Torre Attack, Henry Holt & Co

== הערות שוליים ==

קטגוריה:פתיחות שחמט
ארס (DC קומיקס)

ארס (באנגלית: Ares, ידוע גם בשם מארס) הוא דמות בדיונית של נבל-על המופיעה בחוברות הקומיקס וונדר וומן וליגת הצדק של חברת DC קומיקס. דמותו הופיעה לראשונה בחוברת Wonder Woman #1 מאוקטובר 1941, ונוצרה על ידי הכותב ויליאם מולטון מרסטון והמאייר הארי ג'. פיטר. דמותו מבוססת על אל המלחמה ארס מהמיתולוגיה היוונית.

במרביתם של תור הזהב, תור הכסף ותור הארד, ארס נקרא בשם מארס והיה לאחד האויבים החוזרים ונשנים של וונדר וומן. חזותו החיצונית הייתה כשל לוחם בשריון יווני-רומאי בצבע כתום. הוא הקדיש את חייו להגשמת חזונו לגרימת מלחמה נצחית ויצירת קונפליקטים בעולם האדם. הוא זכה להתנגדותה של אפרודיטה, אלת האהבה, שביקשה לחתור לחזון מנוגד של אחווה ושלום בציוויליזציה. בינתיים, הגברים שסגדו לארס הרגו אחד את השני ואת אחיהם החלשים יותר, תוך שהם מוכרים נשים במחיר זול יותר מבקר. כאשר ארס הקניט את אפרודיטה בעניין הצלחת תוכניתו הנעלה, אפרודיטה יצרה גזע חדש של נשים לוחמות - האמזונות, אותן מידלה מחימר, וכן הקימה אומת עיר בשם אמזוניה, היכן שהן ביססו מטריארכיה שמטרתה התפשטות דרכיה של אפרודיטה. הן היו חזקות יותר מהגברים של ארס. להיפוליטה הוענק אבנט מוזהב שהפך אותה לחסינה ובלתי פגיעה.

בסופו של דבר, ארס הקים עולם בית בכוכב מאדים, כשהאוכלוסייה העל-אנושית שבו שועבדה כדי לשרת אותו ואת סגניו, דוכס המרמה, רוזן הכיבוש ורוזן החמדנות. השליש האישי שלו היה גנרל השמד. הוא השתמש במאדים בתור המפקדה הבין-כוכבית שלו, והוסיף לאוכלוסייה רוחות מתים שאסף מזירות מלחמה ברחבי העולמות - ביניהם שבתאי וכדור הארץ. נשמות העבדים זכו להתגלמות גשמית והועברו מבחני סיבולת כדי לבחון את מידת ראויותם - אם בזירות גלדיאטוריות או כעבדים במפעלים לצורכי מלחמה. החזקים מביניהם קיבלו גופות חדשים ונשלחו לחרחר מלחמה בכדור הארץ. הוא גם הקים בית משפט לאי-צדק כדי להשפיל עבדים ולגזור עליהם עונשים. בסיס הארץ של מאדים היה למרגלות האולימפוס ונשלט בידי רוזן הכיבוש.

דמותו של ארס זכתה למספר עיבודים למדיות אחרות. את דמותו בסרט האנימציה "וונדר וומן" דיבב השחקן אלפרד מולינה. הדמות הופיעה בהופעת הבכורה הקולנועית שלה בסרט היקום הקולנועי של DC "וונדר וומן" תחת זהותו הבדויה של סיר פטריק מורגן, בגילומו של השחקן דייוויד ת'יוליס, ששב לגלם את דמותו בהופעת קמע ב"ליגת הצדק".

== ראו גם ==
* ארס (מארוול קומיקס) - גרסת הדמות בחברת מארוול קומיקס המתחרה

== קישורים חיצוניים ==
* 
* [https://dc.fandom.com/wiki/Ares דף הדמות] בפרויקט ויקיה של DC קומיקס

קטגוריה:נבלי-על ב-DC קומיקס
קטגוריה:וונדר וומן
מסדר המוות הטוב

מסדר המוות הטוב הוא ארגון לקבלת עובדת המוות שהוקם בשנת 2011 על ידי מארגנת הלוויות והסופרת קייטלין דאוטי. הקבוצה דוגלת בקבורה טבעית ובקבלת עובדת התמותה האנושית.<ref></ref>

חברות בקבוצה הן שרה צ'אבס,<ref name="auto"></ref> מנהלת מסדר המוות הטוב, מייגן רוזנבלום, מנהלת סלון המוות (Death Salon)<ref></ref> ואמבר קארוואלי, מנהלת שירותי קבורה בלוס אנג'לס. חברים בולטים נוספים הם האמן ויוצר האנדרטאות גרג לונדגרן, דובר TED ג'ה רים לי, מנהל בית ההלוויות האלטרנטיבי ג'ף יורגנסון, האמן לנדיס בלייר, הפתולוגית הפלילית ג'ודי מלינק, הסופר והצלם פול קודונאריס, אנשי מקצוע אחרים העוסקים במוות, אמנים ואנשי אקדמיה.<ref></ref>

ההקבוצה קיימה את "סלון המוות" הראשון שלה בלוס אנג'לס בשנת 2013. סלון נוסף נערך בשנת 2014 במוזיאון הפתולוגיה של בית החולים סנט ברתולומיאו בלונדון על ידי אוצרת המוזיאון קרלה ולנטיין.

הקבוצה לקחה את שמה מהמסדר הברזילאי "מסדר גבירתנו של המוות הטוב".<ref></ref>

== התייחסות חיובית למוות ==
הרעיון של התייחסות חיובית למוות (Death positivity) זכה לפרסום על ידי קייטלין דאוטי בתור משחק מילים עם המונח "sex positivity" . התנועה המקבלת את המוות בחיוב היא תנועה חברתית ופילוסופית המעודדת אנשים לדבר בגלוי על מוות, גסיסה וגופות. התנועה מבקשת לבטל את השקט סביב נושאים הקשורים למוות, להפחית את החרדה סביב המוות, ומעודדת מגוון רב יותר של אפשרויות הטיפול בסוף החיים העומדות לרשות הציבור.<ref></ref>

עם זאת, הרעיונות מאחורי התנועה קיימים זמן ממושך יותר.<ref></ref> אתר מסדר המוות הטוב מפרט את האמונות של התנועה המתייחסת אל המוות בחיוב וטוען שהצנזורה התרבותית של תופעות מוות וגסיסה גורמת יותר נזק מתועלת, שיש לקבל דיונים פתוחים על מוות כביטוי של סקרנות אנושית טבעית, שמשפחות צריכות לקבל זכות מלאה לטיפול בגופות יקיריהן ללא התערבות עסקי הלוויות (בארצות הברית ובבריטניה), ושיש לגוון את הטיפול בסוף החיים ולבצעו בדרכים הגורמות פחות נזק לאיכות הסביבה.<ref></ref> התנועה מעודדת את המשתתפים לדבר עם משפחותיהם על משאלות סוף החיים שלהם, גם אם הם צעירים ובריאים, והיא ביקורתית כלפי ענף הלוויות הממוסחר בארצות הברית ובבריטניה.<ref></ref> היא מעודדת אנשים להביע את רגשותיהם לגבי המוות באמצעות אמנות.<ref></ref> ארגונים אחרים כמו End Well,<ref></ref> שהוקם על ידי הרופאה ומפיקת הקולנוע שושנה ר' אונגרליידר,<ref></ref> תורמים לתנועה בכך שהם מארחים כנס שנתי ומספקים פלטפורמה תקשורתית להדגשת פתרונות לשם הפיכת חווית סוף החיים לאנושית יותר.<ref></ref> "ארוחת ערב לדיון במוות" ("Death Over Dinner)<ref></ref> הוא ארגון שהוקם על ידי המסעדן והסופר מייקל הב ועל ידי אנג'ל גרנט, הארגון מעודד אנשים לערוך מסיבות ערב כדי לדבר על תמותה. עד כה יזם וארגן הארגון יותר מ-200,000 ארוחות ערב.<ref></ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מוות: היבטים דתיים ופסיכולוגיים
רעידת האדמה בפטריניה (2020)

רעידת האדמה בפטריניה, קרואטיה, הייתה רעידת אדמה שהתרחשה ב-29 בדצמבר 2020 ב-12:19:54 לפי השעון המקומי (11:19:54 בשעון UTC). ברעידת אדמה זו, שהייתה בעוצמה של 6.4 בסולם מגניטודה לפי מומנט, נהרגו 7 אנשים ונפצעו 26.<ref name="CSS"></ref><ref name="CSS2"></ref>

== קישורים חיצוניים ==

* 

== הערות שוליים ==

פטריניה 2020
פטריניה
קטגוריה:קרואטיה: היסטוריה
בסלון של עמירן

בסלון של עמירן היא תוכנית אירוח מוזיקלית ישראלית, המשודרת בערוץ הידברות (ערוץ 97) בהנחייתו של עמירן דביר. התוכנית עלתה לראשונה לשידור באוגוסט 2020 והסתיימה בנובמבר 2022.

את התוכנית הפיקו ישראל כהן, דקל פלד ויהודה אהרוני וביים בשיטת מערך מרובה מצלמות.

ב-5 בנובמבר 2023, עקב מלחמת חרבות ברזל, עלתה עונת ספיישל קצרה בשם "שרים בסלון עם עמירן".

התוכנית משודרת בערוץ הידברות (yes, HOT, פרטנר tv, סלקום tv), ערוץ צופיה, אתר הידברות ובדף הפייסבוק וערוץ היוטיוב של הידברות.

== פרקים ==
===עונה 1 <small>(2020)</small>===
{| class="wikitable plainrowheaders" style="text-align:center;"
! scope="col" style="background:#26ed54; color:#000;"| מספר הפרק
! scope="col" style="background:#26ed54; color:#000;"| שם הפרק
! scope="col" style="background:#26ed54; color:#000;"| תאריך שידור מקורי 
|-
|1
|ננסי ברנדס
|9 באוג׳ 2020
|-
|2
|אריק סיני <small>(& יאיר מיכאל)</small>
|14 באוג׳ 2020
|-
|3
|דודו פישר
|21 באוג׳ 2020
|-
|4
|ישראל גוטסדינר
|28 באוג׳ 2020
|-
|5
|ליאור אשכנזי
|4 בספט׳ 2020
|-
|6
|יובל שם טוב
|11 בספט׳ 2020
|-
|}

===עונה 2 <small>(2021)</small>===
{| class="wikitable plainrowheaders" style="text-align:center;"
! scope="col" style="background:#26ed54; color:#000;"| מספר הפרק
! scope="col" style="background:#26ed54; color:#000;"| שם הפרק
! scope="col" style="background:#26ed54; color:#000;"| תאריך שידור מקורי 
|-
|1
|הראל מויאל
|5 באפר׳ 2021
|-
|2
|רון שובל
|11 באפר׳ 2021
|-
|3
|יוני רועה
|18 באפר׳ 2021
|-
|4
|רגב הוד
|23 במאי 2021
|-
|5
|אבי סינואני
|30 במאי 2021
|-
|6
|סגיב כהן
|6 ביוני 2021
|-
|7
|דורון ביטון
|20 ביוני 2021
|-
|8
|ליאור פרחי
|25 ביולי 2021
|-
|9
|לידור יוספי
|1 באוג׳ 2021
|-
|10
|טל שגב
|8 באוג׳ 2021
|-
|11
|אורן בן אבי
|15 באוג׳ 2021
|-
|12
|תובל שפיר
|
|-
|}

===עונה 3 <small>(2022)</small>===
{| class="wikitable plainrowheaders" style="text-align:center;"
! scope="col" style="background:#26ed54; color:#000;"| מספר הפרק
! scope="col" style="background:#26ed54; color:#000;"| שם הפרק
! scope="col" style="background:#26ed54; color:#000;"| תאריך שידור מקורי 
|-
|1
|עדי לאון
|19 באפר׳ 2022
|-
|2
|דודי בר דוד
|7 ביוני 2022
|-
|3
|צפריר יפרח (ZAFRIR)
|14 ביוני 2022
|-
|4
|דן שפירא
|21 ביוני 2022
|-
|5
|יוסי גיספן
|28 ביוני 2022
|-
|6
|ג'וש שגיא
|5 ביולי 2022
|-
|7
|עדן מאירי
|12 ביולי 2022
|-
|8
|חיים צינוביץ'
|19 ביולי 2022
|-
|9
|אסף אשתר
|26 ביולי 2022
|-
|10
|סאבלימינל
|30 באוגוסט 2022
|-
|11
|אלקנה מרציאנו
|8 בנובמבר 2022
|-
|12
|אלון דה לוקו
|
|-
|}

===ספיישל "שרים בסלון" <small>(2023)</small>===
{| class="wikitable plainrowheaders" style="text-align:center;"
! scope="col" style="background:#26ed54; color:#000;"| מספר הפרק
! scope="col" style="background:#26ed54; color:#000;"| שם הפרק
! scope="col" style="background:#26ed54; color:#000;"| תאריך שידור מקורי 
|-
|1
|שמואל
|5 בנובמבר 2023
|-
|2
|הראל טל
|6 בנובמבר 2023
|-
|3
|דוד לוסקי
|7 בנובמבר 2023
|-
|4
|אברומי וינברג
|8 בנובמבר 2023
|-
|5
|מוטי וייס
|9 בנובמבר 2023
|-
|6
|ירון בר
|11 בנובמבר 2023
|}

==קישורים חיצוניים==
* 

* 

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2022
קטגוריה:ערוץ הידברות: תוכניות וסדרות
קטגוריה:מלחמת חרבות ברזל בתרבות
מפרץ פורטו

מפרץ פורטו (בצרפתית: Golfe de Porto; בקורסיקאית: Golfu di Portu) הוא מפרץ בחלקה המערבי של קורסיקה, הידוע בנופיו ובמצוקיו הסלעיים. אזור המפרץ, הכולל את המפרץ עצמו, את הקאלאנקות של פיאנה, את מפרץ ג'ירולאטה הסמוך, ואת שמורת הטבע סקנדולה, הוכרז ב-1983 כאתר מורשת עולמית. בנוסף, מרבית אזור המפרץ נכלל בפארק טבע אזורי הגדול (Parc Naturel Régional de Corse), המהווה כ-40% משטחה של קורסיקה.

== אזור המפרץ ==
אזור המפרץ מיושב בדלילות, במספר כפרים קטנים, המחולקים מבחינה מנהלית לחמש קומונות. מצדו הצפון-מערבי של המפרץ ובכיוון השעון, הקומונות (ומספר התושבים בהן, מעודכן ל-2018) הן
* Osani (98 תושבים)
* Partinello (100 תושבים)
* Serriera (124 תושבים)
* Ota (542 תושבים)
* Piana (475 תושבים)
נהר פורטו נשפך למפרץ בקצהו המזרחי, היכן שנמצא הכפר פורטו (בתחום הקומונה של Ota), שצמח סביב תעשיית התיירות באזור, ובו נמל קטן.

האזור היה מיושב בדלילות לאורך ההיסטוריה עקב תנאי הקרקע וקשיים רבים. בחצי השני של המאה ה-16 סבל האזור מפשיטות של שודדי ים ברברים, שהוביל להקמה של מגדלי שמירה ג'נוביים בקורסיקה. שלושה מגדלים כאלה הוקמו באזור מפרץ פורטו, אך האזור המשיך לסבול מפשיטות אלה.

=== הקאלאנקות של פיאנה ===

קאלאנקות הן מפרצים צרים ותלולים הנוצרים לאורך החוף באזורים קרסטיים כתוצאה מהמסת הסלע, ונמצאים בעיקר לחופי הים התיכון בצרפת. הקאלאנקות של פיאנה (בצרפתית: Calanques de Piana, בקורסיקאית: Calanche di Piana) הן קבוצת קאלאנקות בצדו הדרומי של מפרץ פורטו. כביש צר ומתפתל מחבר את הכפרים פורטו ופיאנה ועובר דרך הקאלאנקות של פיאנה, המצוקים התלולים והסלעים הצבעוניים. 

=== מפרץ ג'ירולאטה ===

מפרץ ג'ירולאטה (בצרפתית: Girolata, בקורסיקאית: Girulata) הוא מפרץ קטן בצד הצפוני של מפרץ פורטו. במרכזו נמצא הכפר ג'ירולאטה, כפר דייגים קטן שהגישה אליו אפשרית רגלית או באמצעות סירה. 

=== שמורת הטבע סקנדולה ===

שמורת הטבע סקנדולה (בצרפתית: Scandola, בקורסיקאית: Scandula) ממוקמת בקצה המערבי של קורסיקה, בצד הצפוני של מפרץ פורטו. גבולות השמורה, שהוכרזה ב-1975, כוללים גם אזורים בים, ומשלבים הגנה על ערכי הטבע ביבשה ובים. נופי השמורה מתאפיינים בסלעים געשיים היוצרים מצוקים מרהיבים היורדים בתלילות אל הים. הביקור בשמורה אפשרי רק באמצעות סירה.

== גלריית תמונות ==
<gallery mode=packed>
Corse Ota Porto tour genoise 2.jpg|מגדל שמירה ג'נובי בפתח הנמל של פורטו
Piana Golfe vu des Calanche.jpg||נוף של מפרץ פורטו מאזור הקאלאנקות של פיאנה
0 Scandola Osani JPG02.jpg|נוף סלעי בשמורת הטבע סקנדולה
</gallery>

==קישורים חיצוניים==

* [http://www.reserves-naturelles.org/scandola האתר הרשמי של שמורת הטבע סקנדולה] 

קטגוריה:צרפת: מפרצים
קטגוריה:קורסיקה
קטגוריה:צרפת: אתרי מורשת עולמית
הבחירות הכלליות בגרמניה 1990

הבחירות הכלליות בגרמניה הן הבחירות לבונדסטאג שנערכו ב-2 בדצמבר 1990. בבחירות ניצח הקנצלר המכהן הלמוט קוהל מהמפלגה הנוצרית-דמוקרטית הגרמנית את המתמודד אוסקר לפונטיין מהמפלגה הסוציאל-דמוקרטית. היו אלה הבחירות הראשונות בגרמניה המאוחדת מאז ימי גרמניה הנאצית בשנות ה-30. לבונדסטאג נוספו כ-150 מושבים המייצגים את תושבי מדינות גרמניה המזרחית. אלו היו גם הבחירות היחידות שבהן לא הוצב אחוז חסימה של כ-5% בכל גרמניה, אלא נמדד בנפרד בשתי הגרמניות.

== תוצאות ==
{| class="wikitable"
!מפלגה
!קולות
!אחוזים
!מושבים
|-
|המפלגה הנוצרית-דמוקרטית והמפלגה הנוצרית-סוציאלית בבוואריה
|20,358,096
|43.8%
|319
|-
|המפלגה הסוציאל-דמוקרטית
|15,545,366
|33.5%
|239
|-
|המפלגה הדמוקרטית החופשית
|5,123,233
|11%
|79
|-
|מפלגת הירוקים
|2,347,407
|5%
|8
|-
|מפלגת הסוציאליזם הדמוקרטי
|1,129,578
|2.4%
|17
|}

==קישורים חיצוניים==

קטגוריה:בחירות פרלמנטריות בגרמניה
קטגוריה:1990 בפוליטיקה
קטגוריה:איחוד גרמניה מחדש
קטגוריה:1990 בגרמניה
טרוסטברג

טרוסטברג (באנגלית: Trostberg) היא עיירה במחוז בוואריה, גרמניה. העיירה ממוקמת על נהר האלץ והיא ממוקמת כ-19 ק"מ צפונית-מערבית לטראונשטיין. כמו עם "עיירות ישנות" אחרות באזור, גם עיר זו היא יעד תיירותי פופולרי.

==כלכלה==
כ-1,400 אנשים עובדים בטרוסטברג, רובם המכריע באזור תעשייה כימי גדול שנמצא ליד העיירה. אחת מהחברות העיקריות הפועלות בעיר היא SKW, מפעל הייצור של החברה נוסד ב-1908. בין השנים 1978 ו 2000, החברה נקראה "calcium cyanamide".

==היסטוריה==
במהלך מלחמת העולם השנייה נוהל בעיירה מחנה משנה של מחנה הריכוז דכאו.

==קישורים חיצוניים==

* 

קטגוריה:גרמניה: יישובים
לואן בריזנדיין

לואן בריזנדיין (באנגלית: Louann Brizendine; נולדה ב־30 בדצמבר 1952)<ref> <span data-segmentid="80" class="cx-segment">על</span> </ref> היא נוירופסיכיאטרית ומדענית אמריקאית באוניברסיטת קליפורניה בסן פרנסיסקו, בה היא הקימה מרפאת הורמונים לנשים ונערות<ref></ref>.

== ביוגרפיה וקריירה ==
בריזנדיין היא פרופסורית חוקרת וקלינאית באוניברסיטת קליפורניה בסן פרנסיסקו (UCSF). המחקר של בריזנדיין עוסק בנושאים שונים, בין היתר במצבים נפשיים שונים והשפעות הורמונליות שונות בקרב נשים. היא גם סופרת שכתבה את הספרים: "המוח הנשי" ו"המוח הגברי" (ראו אור באנגלית בשנת 2010).

בריזנדיין עשתה תואר ראשון בשנים 1972–1976 בלימודי מדעי המוח באוניברסיטת קליפורניה בברקלי.

היא למדה לדוקטורט בשנים 1976–1980 בבית הספר לרפואה באוניברסיטת ייל.

לאחר מכן עשתה התמחות בפסיכיאטריה בבית הספר לרפואה באוניברסיטת הרווארד, אותה סיימה בשנת 1985.

היא מוסמכת בפסיכיאטריה ובנוירולוגיה וקיבלה פרופסורה קלינית. היא הצטרפה לצוות המרכז הרפואי UCSF במכון הפסיכיאטרי לנגלי פורטר בשנת 1988, וכיום היא מכהנת כיושבת ראש המחלקה לפסיכיאטריה של לין ומארק בניוף. במרכז הרפואי UCSF היא פועלת בתחומי ההוראה, הכתיבה והמחקר ומטפלת קלינית.

בשנת 1994 הקימה בריזנדיין ב- UCSF את מרפאת ההורמונים לנשים<ref><span data-segmentid="80" class="cx-segment">rs:</span> </ref> וממשיכה לשמש כמנהלת המרפאה גם כיום.<ref name="Interview"><span data-segmentid="80" class="cx-segment">men</span> </ref>

בריזנדיין מעבירה גם קורסים לסטודנטים לרפואה, לתושבים ולרופאים אחרים ברחבי הארץ בנושא נוירוביולוגיה של ההורמונים, הפרעות במצבי רוח, בעיות חרדה ושינויים הורמונליים.

== על רב המכר "המוח הנשי" ==
ספרה של בריזנדיין, "המוח הנשי", קיבל עם יציאתו ביקורות רבות, חיוביות ושליליות, במיוחד בכל מה שקשור לבלשנות ולשפה. מאוחר יותר הודתה בריזנדיין כי ספר זה הדגיש יתר על המידה את ההבדלים המבוססים על מגדר, ואמרה: "גברים ונקבות דומים יותר ממה שהם שונים. אחרי הכל, אנחנו מאותו המין".<ref name="calmag"><span data-segmentid="80" class="cx-segment">o Ma</span></ref>

"המוח הנשי" זכה לאדפטציה כסרט קומדיה רומנטית באותו שם משנת 2017, שהתבסס על הספר באופן חלקי. בריזנדיין עצמה שימשה השראה לדמות הראשית של הסרט.<ref name="movie"> <span data-segmentid="80" class="cx-segment">Ame</span></ref>

היא כתבה גם את "המוח הגברי" והודתה שספריה מדגישים את ההבדלים בין גברים לנשים, מה שהוביל להצלחת הספרים האלו כרבי מכר.<ref name="NewYork"></ref>

== ספריה ==
* המוח הנשי, תרגום: יעל גזית, הוצאת מטר, 2008, 320 עמודים<ref></ref>
* המוח הגברי, תרגום: יעל סלע-שפירו, הוצאת מטר, 2013, 284 עמודים<ref></ref>

== קישורים חיצוניים ==

* 

* 
* [https://www.washingtonpost.com/wp-dyn/content/article/2006/08/18/AR2006081800429.html ביקורת על הספר "המוח הנשי"], מאת דבורה טנן (באנגלית)

== הערות שוליים ==

קטגוריה:בוגרי אוניברסיטת קליפורניה בברקלי
קטגוריה:פסיכיאטרים אמריקאים
קטגוריה:מדעני מוח אמריקאים
קטגוריה:סגל אוניברסיטת קליפורניה בסן פרנסיסקו
קטגוריה:בוגרות אוניברסיטת קליפורניה בברקלי
קטגוריה:בעלות תואר דוקטור מאוניברסיטת ייל
קטגוריה:בוגרי בית הספר לרפואה באוניברסיטת ייל
קטגוריה:פסיכיאטריות אמריקאיות
קטגוריה:מדעניות מוח אמריקאיות
קטגוריה:נוירולוגים אמריקאים
קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
הבחירות הכלליות בגרמניה 1994

הבחירות הכלליות בגרמניה הן הבחירות לבונדסטאג שנערכו ב-16 באוקטובר 1994. בבחירות ניצח הקנצלר המכהן הלמוט קוהל מהמפלגה הנוצרית-דמוקרטית הגרמנית את המתמודד רודולף שרפינג מהמפלגה הסוציאל-דמוקרטית. הבונדסטאג שנבחר בבחירות אלה היה הגדול ביותר עד שנת 2017, והכיל כ-672 נציגים.

בחירות אלו היו הבחירות הראשונות שבהן המפלגה הדמוקרטית החופשית לא הייתה השלישית בגודלה בפרלמנט.

== תוצאות ==
{| class="wikitable"
!מפלגה
!קולות
!אחוזים
!מושבים
|-
|המפלגה הנוצרית-דמוקרטית והמפלגה הנוצרית-סוציאלית בבוואריה
|19,517,156
|41.4%
|294
|-
|המפלגה הסוציאל-דמוקרטית
|17,140,354
|36.4%
|252
|-
|המפלגה הדמוקרטית החופשית
|3,258,407
|11%
|47
|-
|מפלגת הירוקים
|3,424,315
|7.3%
|49
|-
|מפלגת הסוציאליזם הדמוקרטי
|2,066,176
|4.4%
|30
|}
== קישורים חיצוניים ==

קטגוריה:בחירות פרלמנטריות בגרמניה
קטגוריה:1994 בפוליטיקה
קטגוריה:1994 בגרמניה
הלמה של סטרבנץ

בחישובי נקודה צפה, הלֶמה של סטרבנץ (באנגלית: Sterbenz' lemma) היא משפט שנותן את התנאים בהם חישוב הפרש של נקודה צפה מחושב באופן מדויק. היא נקראת על שם פט ה. סטרבנץ, שפרסם אותה כמשפט 4.3.1 בספרו Floating Point Computation בשנת 1974.

הלמה של סטרבנץ טוענת שעבור מערכת מספרים של נקודה צפה עם מספרים תת-נורמליים, כגון IEEE 754 binary64, אם <math>y</math>, <math>x</math> הם מספרי נקודה צפה כך שמתקיים:

<math display="block">\frac{y}{2} \leq x \leq 2 y</math>

אז המספר <math>x - y</math> גם הוא מספר נקודה צפה.
ולכן, חישוב ההפרש <math>x \ominus y = \operatorname{fl}(x - y) = x - y</math> מתבצע באופן מדויק.

== קשר לביטול הרסני ==
ניתן להשוות בין הלמה של סטרבנץ לבין ביטול הרסני:
הלמה של סטרבנץ טוענת כי אם <math>y</math>, <math>x</math> הן מספרי נקודה צפה מספיק קרובים, אז ההפרש ביניהם מחושב באופן מדויק, ללא צורך בעיגול: <math>x \ominus y = \operatorname{fl}(x - y)</math>.

התופעה של ביטול הרסני היא שאם <math>\tilde x</math>, <math>\tilde y</math> הם ערכים משוערכים למספרים האמיתיים <math>x</math>, <math>y</math> בהתאמה.
בין אם השגיאה בחישובם מופיע מעיגול קודם או מקיטום, השגיאה המתקבלת בחישוב ההפרש בין המספרים המשוערכים <math>\tilde x - \tilde y</math> היא הפוכה בפרופורציה להפרש המדויק <math>x - y</math>.
ולכן, אם הערכים קרובים מאוד, השגיאה של החישוב המשוערך גדולה מאוד.

במילים אחרות, הלמה של סטרבנץ מראה שחישוב חיסור של נקודות צפה קרובות היא מדויקת, אך התוצאה המתקבלת היא בעלת שגיאה גדולה.

== שימוש באנליזה נומרית ==
הלמה של סטרבנץ היא חשובה להוכחת תיאוריות על גבול עליון באלגוריתמים של נקודה צפה.
בתור דוגמה, נוסחת הרון לחישוב שטח של משולש עם צלעות <math>a</math>, <math>b</math>, <math>c</math> היא:
<math display="block">A = \sqrt{s (s - a) (s - b) (s - c)}</math>
כאשר <math>s = (a + b + c)/2</math> היא מחצית ההיקף.
אם נשתמש בנוסחה הזאת בחישובי נקודה צפה, היא עשויה לתת תוצאות בעלות שגיאה גדולה עבור משולשים צרים.
לעומת זאת, עבור הנוסחה החלופית:
<math display="block">A = \frac{1}{4} \sqrt{\bigl(a + (b + c)\bigr) \bigl(c - (a - b)\bigr) \bigl(c + (a - b)\bigr) \bigl(a + (b - c)\bigr)}</math>
נוכל להוכיח, בעזרת הלמה של סטרבנץ, שהיא בעלת שגיאה קדמית נמוכה לכל קלט אפשרי.

==הערות שוליים==

קטגוריה:אנליזה נומרית
קטגוריה:למות
Take You Dancing

Take You Dancing הוא סינגל של הזמר האמריקאי ג'ייסון דירולו. השיר יצא לאור כסינגל ב-22 ביולי 2020, על ידי חברת התקליטים אטלנטיק רקורדס, חברת אחות של הלייבל הקודם של דירולו, וורנר רקורדס. השיר נכתב על ידי טימו ברונילה, ג'ייסון דירולו, עמנואל "עמן" קריאקו, שרה סולובאי ושון צ'ארלס.

==רקע==
דירולו אמר על השיר כי "בזמנים אלה, כולנו זקוקים לשיר שיעלה אותנו. אני מקווה ש-Take You Dancing יכול להיות אור בימים הקשים האלו".<ref></ref><ref></ref>

==מיקומי שיא==

== נתוני מכירות ==
{|class="wikitable sortable"
!מדינה
!תואר
!מכירות
|-
!בלגיה (BEA)
|זהב
|20,000
|-
!קנדה (Music Canada)
|זהב
|40,000
|-
!הממלכה המאוחדת (BPI)
|זהב
|400,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|22 ביולי 2020
|הורדה דיגיטלית • הזרמת מוזיקה
| rowspan="3" |אטלנטיק רקורדס
|<ref name="iTunes"></ref><ref name="Spotify"></ref>
|-
! rowspan="2" |ארצות הברית
|20 באוקטובר 2020
|רדיו להיטים עכשוויים
|<ref></ref>
|-
|30 בנובמבר 2020
|רדיו שירים עכשוויים למבוגרים
|<ref></ref>
|}

==קישורים חיצוניים==

==הערות שוליים==

קטגוריה:שירי ג'ייסון דירולו
קטגוריה:שירים באנגלית
קטגוריה:שירים שנכתבו על ידי טימו ברונילה
קטגוריה:שירים על ריקודים
קטגוריה:סינגלים שהגיעו למקום הראשון ברומניה
קטגוריה:שירי זהב בגרמניה
קטגוריה:סינגלים בהוצאת אטלנטיק רקורדס
הבחירות הכלליות בגרמניה 1998

הבחירות הכלליות בגרמניה הן הבחירות לבונדסטאג שנערכו ב-27 בספטמבר 1998. בבחירות ניצח גרהרד שרדר מהמפלגה הסוציאל-דמוקרטית את הקנצלר המכהן הלמוט קוהל מהמפלגה הנוצרית-דמוקרטית הגרמנית. בחירות אלו היו הבחירות הראשונות מאז 1980 שבהן ניצחה המפלגה הסוציאל-דמוקרטית.

== מהלך הבחירות ==
מאז איחוד גרמניה מחדש בשנת 1990 האבטלה הלאומית עלתה מ-4.2% ל-9.4%. גרמניה הייתה שרויה בקונפליקטים פנימיים במקביל ליצירת האיחוד האירופי. מצב זה הוביל להתנגדות עממית להמשך שלטון ה-CDU. למרות שמועות על התפטרות, הקאנצלר קוהל הכריז בשנת 1997 כי הוא מעוניין להתמודד בבחירות.

במאי 1998 הפך גרהרד שרדר למנהיג ה-SDP.

הקמפיין של קוהל התמקד בניסיונו כמנהיג. מן הצד השני, הקמפיין הסוציאל-דמוקרטי לא התמקד בקוהל אישית, אלא במיתוג כ"מרכז עממי חדש".

== תוצאות ==
{| class="wikitable"
!מפלגה
!קולות
!אחוזים
!מושבים
|-
|המפלגה הנוצרית-דמוקרטית והמפלגה הנוצרית-סוציאלית בבוואריה
|17,329,388
|35.1%
|245
|-
|המפלגה הסוציאל-דמוקרטית
|20,181,269
|40.9%
|298
|-
|המפלגה הדמוקרטית החופשית
|3,080,955
|6.2%
|43
|-
|מפלגת הירוקים
|3,301,624
|6.7%
|47
|-
|מפלגת הסוציאליזם הדמוקרטי
|2,515,454
|5.1%
|36
|}

==קישורים חיצוניים==

קטגוריה:בחירות פרלמנטריות בגרמניה
קטגוריה:1998 בפוליטיקה
קטגוריה:גרהרד שרדר
קטגוריה:1998 בגרמניה
ניב וולש

ניב וולש (באנגלית: Niamh Walsh; נולדה ב-17 באפריל 1988) היא שחקנית אירית.

==ביוגרפיה==
וולש למדה משחק באקדמיה למוזיקה ולאמנויות הדרמה של לונדון (LAMDA), וכן למדה באוניברסיטת יורק שבאנגליה. היא ידועה בעיקר מהופעתה בתפקיד קארה מרטינז בדרמה הרפואית של BBC One "הולבי סיטי". עוד הופיעה וולש בסדרות "חדר מיון" ו"ג'קיל והייד". וולש כיכבה בסדרת הדרמה התקופתית "ג'יימסטאון" של ערוץ Sky 1 בתפקיד וריטי ברידג'ס ראטר.

==פילמוגרפיה==
===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2013
| חדר מיון
| dir="ltr" | Casualty
| האנה ספנס
| סדרת טלוויזיה (פרק אחד)
|-
| 2015
| ג'קיל והייד
| dir="ltr" | Jekyll & Hyde
| מגי קנדל
| סדרת טלוויזיה
|-
| 2015–2016
| הולבי סיטי
| dir="ltr" | Holby City
| קארה מרטינז
| סדרת טלוויזיה
|-
| 2017–2019
| ג'יימסטאון
| dir="ltr" | Jamestown
| וריטי ראטר
| סדרת טלוויזיה; תפקיד ראשי
|-
| 2019
| בשורות טובות
| dir="ltr" | Good Omens
| גרטה קליינשמידט
| שם סמוי קפטן רוז מונטגומרי
|-
| 2020
| המשחק האנגלי
| dir="ltr" | The English Game
| מרתה אלמונד
| תפקיד ראשי
|-
| 2021-הווה
| חנוקה
| dir="ltr" | Smother
| ג'ני אנהרן
| תפקיד ראשי (2 עונות); 12 פרקים
|}

===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2012
|
| dir="ltr" | Rat Trap
| איימי
| סרט קצר
|-
| 2014
|
| dir="ltr" | Forever
| נערה
| סרט קצר
|-
| 2015
| הכניסו את הליצנים
| dir="ltr" | Send in the Clowns
| אלכס
| סרט קצר
|-
| TBC
|
| dir="ltr" | Stranger with a Camera
| שינייד
| סרט קצר
|}

==תפקידים בתיאטרון==
{| class="wikitable"
! שנה
! שם
! שם באנגלית
! תפקיד
! הערות
|-
| 2013
| מידלמארץ'
| dir="ltr" | Middlemarch
| רוזמונד
| תיאטרון אורנג' טרי
|-
| 2014
| האיש שירה בליברטי ואלנס
| dir="ltr" | The Man Who shot Liberty Valance
| היילי ג'קסון
| תיאטרון פארק
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה איריות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:איריות שנולדו ב-1988
הבחירות הכלליות בגרמניה 2002

הבחירות הכלליות בגרמניה הן הבחירות לבונדסטאג שנערכו ב-22 בספטמבר 2002. בבחירות ניצח הקנצלר המכהן גרהרד שרדר מהמפלגה הסוציאל-דמוקרטית את אדמונד שטויבר מהמפלגה הנוצרית-דמוקרטית הגרמנית.

== תוצאות ==
{| class="wikitable"
!מפלגה
!קולות
!אחוזים
!מושבים
|-
|המפלגה הנוצרית-דמוקרטית והמפלגה הנוצרית-סוציאלית בבוואריה
|18,482,641
|38.5%
|248
|-
|המפלגה הסוציאל-דמוקרטית
|18,488,668
|38.5%
|251
|-
|המפלגה הדמוקרטית החופשית
|3,538,815
|7.4%
|47
|-
|מפלגת הירוקים
|4,110,355
|8.6%
|55
|-
|מפלגת הסוציאליזם הדמוקרטי
|1,916,702
|4%
|2
|}

==קישורים חיצוניים==

קטגוריה:בחירות פרלמנטריות בגרמניה
קטגוריה:2002 בפוליטיקה
קטגוריה:2002 בגרמניה
קטגוריה:גרהרד שרדר
גירוש השדים בשעת השקיעה

[[פסיפס מהמאה החמישית המציג את "ישו מגרש שדים", בזיליקת סנט אפולינארה נובו, רוונה, איטליה.}}]]
הבשורות הסינופטיות מתארות את ישו כאשר הוא מגרש שדים בשעת השקיעה ממש לאחר שריפא את חמותו של שמעון כיפא פטרוס), בבשורת מתי ח' 16–17, בשורת מרקוס א' 32–34 ובבשורת לוקס ד' 41-40.<ref>Matthew by Robert Horton Gundry (Oct 1, 1995) page 149; Clowes, John, 1817, The Miracles of Jesus Christ published by J. Gleave, Manchester, UK page 36</ref>

על פי הבשורות, לאחר שישו רפא את חמותו של פטרוס, עם ערב, הובאו אליו אחוזי שדים, והוא גירש את הרוחות הטמאות בדברו ורפא את כל החולים.

== ציטוט מהבשורות ==
=== בשורת מתי ===

=== בשורת מרקוס ===

=== בשורת לוקס ===

== פרשנות ==
על פי בשורת לוקס, כאשר השדים יצאו מאנשים רבים, הם צעקו: "אתה הוא (המשיח) בן האלוהים!" אולם ישו גער בהם ולא התיר להם לדבר, כיוון שהם ידעו שהוא המשיח.

על פי בשורת מתי, היה בכך משום התגשמות נבואתו של הנביא ישעיהו בפרק נ"ג פסוק 4:

בשורות מרקוס ולוקס מדווחות אירועים המתרחשים ביום השבת. שקיעת השמש מסמנת ביהדות את מוצאי השבת. חולים רבים הגיעו או הובאו לישו כדי להירפא ממחלותיהם ונכותם ועל מנת ששדים יגורשו מתוכם. הברית החדשה מתארת לגבי האירוע, שכל אדם שיצא משם, יצא לאחר שנרפא או כאשר הוא משוחרר מהרוח הטמאה. לישו הייתה חמלה על המוני בני האדם שהיו בנוכחותו מכיוון שהוא הזדהה עם הכאב והסבל שהם עברו, על אף שהוא עצמו לא היה כפוף לאותו סבל. הכוח העל-טבעי המרפא שיצא מתוכו של ישו, סיפק ראיות לכך שהוא המשיח של עם ישראל שנחזה מראש כפי שניבא ישעיהו הנביא.<ref></ref>

בשורת מתי אינה אינה מתייחסת לנושא הזמן ערב השבת או מוצאי השבת: האזכור הראשון של יום השבת והמחלוקות שהתעוררו סביב פועלו ישו בריפוי וגירוש שדים במהלך יום השבת מצוי בבשורת מתי י"ב. אחת הפרשנויות מן המאה תשע עשרה, מציעה כי האירועים אכן התרחשו במוצאי השבת, "ההקשר המקורי כפי שהוא מתועד, בבשורת מתי ולוקס" ואבד בבשורת מתי. במוצאי השבת כאשר בני ישראל היו רשאים כבר לשאת את החולים (). לחלופין, "אלמלא היה יום שבת, ניתן להניח כי הערב שנבחר היה מתאים יותר להעברת החולים, ונחשב כנוח יותר לאלו שנשאו אותם, לאחר עבודת יומם".<ref>[http://biblehub.com/commentaries/pulpit/matthew/8.htm Pulpit Commentary] on Matthew 8, accessed 24 December 2016</ref>

== ראו גם ==
* ישו
*הברית החדשה
*הנסים של ישו

== הערות שוליים ==

קטגוריה:הברית החדשה
קטגוריה:ישו
קטגוריה:נסים בנצרות
הבחירות הכלליות בגרמניה 2009

הבחירות הכלליות בגרמניה הן הבחירות לבונדסטאג שנערכו ב-27 בספטמבר 2009. בבחירות ניצחה הקנצלרית המכהנת אנגלה מרקל מהמפלגה הנוצרית-דמוקרטית הגרמנית את פרנק-ואלטר שטיינמאייר המפלגה הסוציאל-דמוקרטית.

לאחר הבחירות המפלגה הנוצרית דמוקרטית הקימה ממשלה ביחד עם שותפתה המפלגה הנוצרית-סוציאלית בבוואריה ועם המפלגה הדמוקרטית החופשית.

הבחירות היו האחרונות והחשובות ב"שנת בחירות העל" בגרמניה שכללו את הבחירות לפרלמנט האירופי (7 ביוני), הבחירות לנשיאות גרמניה, ועוד מספר בחירות ברשויות המקומיות ובמדינות גרמניה.

== תוצאות ==
{| class="wikitable"
!מפלגה
!קולות
!אחוזים
!מושבים
|-
|המפלגה הנוצרית-דמוקרטית והמפלגה הנוצרית-סוציאלית בבוואריה
|14,658,515
|33.8%
|239
|-
|המפלגה הסוציאל-דמוקרטית
|9,990,488
|38.5%
|146
|-
|המפלגה הדמוקרטית החופשית
|6,316,080
|14.6%
|93
|-
|מפלגת הירוקים
|4,110,355
|8.6%
|55
|-
|די לינקה
|5,155,933
|11.9%
|76
|}

==קישורים חיצוניים==

קטגוריה:בחירות פרלמנטריות בגרמניה
קטגוריה:2009 בפוליטיקה
קטגוריה:2009 בגרמניה
באד זאולגאו

באד זאולגאו (בגרמנית: Bad Saulgau) היא עיירה במחוז זיגמרינגן, בבאדן-וירטמברג, גרמניה. היא ממוקמת מזרחית 23 ק"מ לזיגמרינגן, ו-27 ק"מ צפונית לראבנסבורג בין הדנובה לבין אגם קונסטנץ.
ההתייחסות ההיסטורית הראשונה ליישוב מתוארת בשנת 819. בשנת 1239 הוכרה העיירה על ידי פרידריך השני, קיסר רומא. היא הפכה לנחלת בית הבסבורג בשנת 1299, ובכך לחלק מהאימפריה הרומית.
במהלך מלחמת העולם השנייה היה בעיירה מחנה משנה של מחנה הריכוז דכאו. שמה של העיר שונה רשמית בשנת 2000 מזאולגאו לבאד זאולגאו.

==חינוך==
בעיירה הייתה פנימייה יפנית בינלאומית אשר שימשה כבית ספר תיכון. בשנת 2012 הודיע בית הספר שהוא ייסגר.

==קישורים חיצוניים==

* 

==הערות שוליים==

קטגוריה:מחנות ריכוז בגרמניה
קטגוריה:באדן-וירטמברג: ערים
ריינהרד סינגה

ריינהרד טמבוס מרולי טואה סינגה (באינדונזית: Reynhard Tambos Maruli Tua Sinaga; נולד ב-19 בפברואר 1983) הוא אנס סדרתי אינדונזי, שהורשע ב-159 עבירות מין, כולל 136 מקרי אונס אותן ביצע בצעירים במנצ'סטר, אנגליה, בין השנים 2015 ל-2017, שם התגורר כסטודנט. סינגה הועמד לדין בארבעה משפטים שונים בין השנים 2018–2020 וקיבל עונשי מאסר עולם במקביל לתקופת המינימום של 30 שנה (הועלה ל-40 שנה בדצמבר 2020 על ידי בית המשפט לערעורים). התביעה תיארה את סינגה כאנס הפורה ביותר בהיסטוריה המשפטית הבריטית.

המשטרה מאמינה כי סינגה אנס או תקף לפחות 206 גברים מאז 2005, עוד שנתיים לפני הגעתו לבריטניה. במנצ'סטר הוא המתין לקורבנות פוטנציאליים מחוץ למועדוני לילה, פאבים ומקומות דומים בשעות המאוחרות של הלילה<ref name=":2"></ref>. לאחר מכן, הציע להם להישאר בדירתו, סימם ואנס אותם.

== רקע ==
סינגה נולד ב-1983 בג'מבי, סומטרה, אינדונזיה. לאחר שסיים תואר שני באדריכלות באוניברסיטת אינדונזיה בעיר דפוק ב-2006, עבר סינגה לבריטניה והחל ללמוד באוגוסט 2007 באוניברסיטת מנצ'סטר, שם השלים תואר כמוסמך אוניברסיטה בתכנון בשנת 2009 ותואר שני בסוציולוגיה בשנת 2011. בהיותו באנגליה למד סינאה בכנסייה האנגליקנית<ref name=":1"></ref>.

בהיותו במנצ'סטר החל ללמוד לתואר דוקטור באוניברסיטת לידס באוגוסט 2012 בגאוגרפיה אנושית, אותה לא השלים, הוא עבד על השלמתה כשהיה במעצר. הוא נתמך כלכלית על ידי אביו, בנקאי שעבר לתחום גידול שמן הדקלים. אמו של סינגה הגיעה לדיון הקדם-משפט הראשון, אך לא נכחה באף אחד מארבעת המשפטים. בהיותו במנצ'סטר חי סינגה בגלוי כגבר הומוסקסואלי.

== עבירות ומשפט ==
העבירה המבוססת המוקדמת ביותר של סינגה התרחשה ביום השנה החדשה של 2015. הנאנס, גבר הטרוסקסואלי, כמו רוב קורבנותיו של סינגה, לא זכר דבר כשהתעורר למחרת בדירתו של סינגה כשהוא מכוסה קיא.

סינגה הכחיש את כל האשומים שהוגשו נגדו. להגנתו טען כי שיחק במשחקי מין עם הפרטנר ששיחק את עצמו מת כדי להגשים את הפנטזיות שלו. הוא טען כי המפגשים היו בהסכמה, טענה שנמצאה שקרית שכן הקורבנות נראו ונשמעו ישנים ונוחרים בסרטונים.

ארבעת המשפטים התקיימו בין התאריכים 1 ביוני ל-10 ביולי 2018, בהם דנו ב-13 קורבנות, 1 באפריל עד 7 במאי 2019 עם 12 קורבנות, 16 בספטמבר עד 4 באוקטובר 2019 עם 10 קורבנות, ודצמבר 2019 עם 13 קורבנות, סך הקורבנות אותן אנס ככל הנראה כשהם ללא הכרה. המשטרה לא הצליחה להתחקות אחר 70 מקורבנותיו הנוספים<ref name=":1" />.

סינגה הורשע ב-136 עבירות אונס, 14 עבירות של תקיפה מינית, שמונה עבירות של ניסיון אונס ועבירה אחת של תקיפה. בשני המשפטים הראשונים הוא קיבל 88 מאסרי עולם במקביל.

סינגה מרצה את מאסרו בכלא HM שבמנצ'סטר וסירב לשתף פעולה עם החוקרים<ref name=":2" />.

== לאחר מכן ==
אביו של סינגה, סייבון סינגה, הביע את דעתו לאחר הגזר דין בראיון ל-BBC אינדונזיה, שם צוטט באומרו כי בנו "קיבל את המגיע לו" וכי "אנו מקבלים את פסק הדין. עונשו מתאים לפשעיו. איני רוצה לדון בו יותר". לעומת זאת, אמו, נורמוואטי סילאן, אמרה לסאנדיי טיימס כי היא" תוהה אם הקורבן האחרון של בנה המציא את הסיפור". היא הצהירה שהיא לא מודעת לכך שהוא הומו: "אנחנו משפחה נוצרית טובה שלא מאמינה בהומוסקסואליות. הוא התינוק שלי."

לאחר הרשעתו וההבנה כי ישנם קורבנות רבים, הקימה המשטרה קו חם מתוך ציפייה שעשרות קורבנות חדשים יוכלו להתייצב דרכו.

==קישורים חיצוניים==

==הערות שוליים==

קטגוריה:להט"ב באירופה
קטגוריה:מורשעים בעבירות מין
קטגוריה:ילידי 1983
קרחון סיפרר

קרחון סיפרר (באנגלית: Seafarer Glacier) הוא קרחון יובלי, באזור חוף בורכגרווינק של ארץ ויקטוריה, שבאנטארקטיקה.

הקרחון מנקז את נווה וב, וזורם ממנו לכיוון דרום, בין פסגות לורנס ורמת מלטה.

== היסטוריה ==
=== מקור השם ===

שמו של הקרחון ניתן לו על ידי משלחת חקר קרחון מרינר מטעם משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1966–1967.

שם זה ניתן בשיתוף עם שמו של קרחון מרינר (הן משמעות המילה "סיפרר" והן משמעות המילה "מרינר" באנגלית היא "ספן").

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:13485 קרחון סיפרר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20151 קרחון סיפרר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=131369 קרחון סיפרר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12938&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סיפרר] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6624961.html קרחון סיפרר] באתר mindat
* [http://distancebetween.info/seafarer_glacier מחשבון מרחקים - המרחק מקרחון סיפרר לאתרים סמוכים]
* [https://www.yr.no/en/forecast/daily-table/2-6624961/Antarctica/Seafarer%20Glacier תחזית מזג אוויר עדכנית ארוכת טווח עבור קרחון סיפרר]

== הערות שוליים ==

סיפרר
סיפרר
הבחירות הכלליות בגרמניה 2013

הבחירות הכלליות בגרמניה היו הבחירות לבונדסטאג, שנערכו ב-22 בספטמבר 2013. בבחירות ניצחה הקנצלרית המכהנת אנגלה מרקל מהמפלגה הנוצרית-דמוקרטית הגרמנית את פיר שטיינבריק המפלגה הסוציאל-דמוקרטית. בחירות אלו היו הראשונות שבהן המפלגה הדמוקרטית החופשית לא עברה את אחוז החסימה ואף אחד ממועמדיה לא נבחר. בחירות אלו היו גם הראשונות שבהן התמודדה המפלגה אלטרנטיבה לגרמניה שכמעט ועברה את אחוז החסימה.

הקמפיין של מרקל התמקד באבטלה הנמוכה, ובמקביל הייתה לקאנצלרית הראשונה שביקרה במחנה הריכוז דכאו. העימות המרכזי בינה לבין פיר שטיינבריק התרחש ב-1 בספטמבר וערך כ-90 דקות. ביום שלאחר מכן התקיים עימות בין מנהיגי המפלגות די לינקה, מפלגת הירוקים והמפלגה הדמוקרטית החופשית.

אף על פי שהמפלגה הנוצרית-דמוקרטית ושותפתה, המפלגה הנוצרית-סוציאלית בבוואריה, קיבלו את אחוזי התמיכה הגבוהים ביותר מאז 1990 (42%), הם לא השיגו רוב מוחלט בפרלמנט. בפעם האשונה מאז 1987 פעלו בפרלמנט כארבע סיעות בלבד. לאחר הבחירות הוקמה ממשלת אחדות בין ה-CDU ל-SDP, בפעם השלישית מאז תום מלחמת העולם השנייה.

== תוצאות ==
{| class="wikitable"
!מפלגה
!קולות
!אחוזים
!מושבים
|-
|המפלגה הנוצרית-דמוקרטית והמפלגה הנוצרית-סוציאלית בבוואריה
|18,165,446
|41.5%
|311
|-
|המפלגה הסוציאל-דמוקרטית
|11,252,215
|25.7%
|193
|-
|די לינקה
|3,755,699
|8.6%
|64
|-
|מפלגת הירוקים
|3,694,057
|8.4%
|63
|-
|המפלגה הדמוקרטית החופשית
|2,083,533
|4.8%
|0
|-
|אלטרנטיבה לגרמניה
|2,056,985
|4.7%
|0
|}

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בחירות פרלמנטריות בגרמניה
קטגוריה:2013 בפוליטיקה
קטגוריה:2013 בגרמניה
What a Man Gotta Do

What a Man Gotta Do הוא סינגל של להקת הפופ רוק האמריקאית האחים ג'ונאס. השיר יצא לאור ב-17 בינואר 2020, כסינגל המוביל מתוך אלבום האולפן השישי העתידי של הלהקה.<ref></ref> השיר נכלל גם במיני-אלבום Guitar Picks, שיצא לאור ב-3 באוקטובר.

==רקע==
הלהקה הכריזה על שם השיר ותאריך צאתו ב-13 בינואר 2020 באמצעות הרשתות החברתיות. הם קידמו את השיר למחרת באמצעות כרטיס גירוד בספוטיפיי.<ref></ref>

היצירה מוגדרת בסולם של מי מז'ור בפעימה מתונה של 4/4. הטווח הקולי של האחים משתרע על פני שתי אוקטבות שלמות מ-E3 ל-E5.

==ביקורת==
השיר תואר על ידי פגי סירוטה מבילבורד כשיר "קליט, [גורם ל]הקשה באצבעות" בליווי "קליפ ממיס לבבות לא פחות".<ref></ref>

==וידאו קליפ==
לאחר מספר ימים של טיזרים, הלהקה הוציאה את השיר לצד וידאו קליפ בו הם משחזרים שלושה סרטים ידועים משנות השמונים.<ref name="MTV"></ref> בהשקת הגרסה החזותית ביום שישי, 17 בינואר 2020, רמזים על נושאי הקליפ נחשפו באמצעות כרזות של סרטי רטרו המשקפות את סרטי הקלאסיקה בסוף שנות השבעים והשמונים.<ref></ref> את הקליפ ביים ג'וזף קאהן.<ref></ref>

===תקציר===
בקליפ מככבים ניק ג'ונאס ופריאנקה צ'ופרה משחזרים את סצנת הריקודים בסלון בחצי-עירום משעשועים מסוכנים, ג'ו ג'ונאס וסופי טרנר מגלמים את דני וסנדי, ולאחר מכן את צ'ה-צ'ה בריקוד בבית הספר מגריז, וקווין ג'ונאס אוחז בארגז מחוץ לחלון השינה של אשתו דניאל במחווה לסצנה מתוך אמרי לי כן.<ref name="MTV"/> הקליפ כולל גם הופעת קמע של השחקן מת'יו מודין ממטאל ג'אקט.<ref></ref>

===Vegas Ride===
קליפ אלטרנטיבי לשיר פורסם ב-21 בינואר 2020, בו האחים רוכבים בלאס וגאס ומסתכלים על האטרקציות.<ref></ref>

==הופעות חיות==
ב-25 בינואר 2020 ביצעה הלהקה את השיר בשידור חי לראשונה בהוליווד פלדיום במהלך ה-Citi Sound Vault.<ref></ref> הם ביצעו את השיר בשידור חי במהלך טקס פרסי גראמי ה-62, כמו גם את השיר "Five More Minutes" שטרם פורסם.<ref></ref> הם ביצעו את השיר בשידור חי במהלך המופע הראשון של הלג האירופאי של סיבוב ההופעות Happiness Begins Tour.<ref></ref> ב-7 בפברואר 2020 הם ביצעו את השיר בתוכנית The One Show של ה-BBC. ב-12 בפברואר 2020, ביצעו את השיר בשידור חי בלייט לייט שואו עם ג'יימס קורדן.<ref></ref> האחים ג'ונאס ביצעו את השיר לצד "X" (ללא קרול ג'י) ו-"Sucker" כסשנים "ביתיים" אקסקלוסיביים שהקוקלטו במיוחד עבור פרויקט "Big Weekend" של רדיו 1.<ref></ref>

==מיקומי שיא==

==נתוני מכירות==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|זהב
|20,000
|-
!קנדה (Music Canada)
|פלטינה
|80,000
|-
!פולין (ZPAV)
|זהב
|10,000
|-
!הממלכה המאוחדת (BPI)
|זהב
|400,000
|-
!ארצות הברית (RIAA)
|פלטינה
|1,000,000
|}

==קישורים חיצוניים==

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירי האחים ג'ונאס
קטגוריה:שירים באנגלית
קטגוריה:שירים שנכתבו על ידי ג'ו ג'ונאס
קטגוריה:שירים שנכתבו על ידי ניק ג'ונאס
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:וידאו קליפים שבוימו על ידי ג'וזף קאהן
קטגוריה:סינגלים בהוצאת ריפבליק רקורדס
מהומות אל-קטיף

מהומות אל-קטיף התרחשו בסוף שנת 1979 בקטיף שבערב הסעודית על ידי גורמי אופוזיציה סעודים (בעיקר שיעיים) כנגד השלטון הסוני.

== רקע ==
מאז סיפוח אזור אל-קטיף לשלטונו של אבן סעוד בשנת 1913 השיעים טענו לדיכוי. בניגוד לרוב הממלכה, בשטח זה השיעים מהווים את רוב האוכלוסייה. שטח קטיף נחשב לקריטי עבור השלטונות, בשל מאגרי הנפט הרבים שיש בו. למרות הנפט הרב, האזור והתשתיות בו הוזנחו במשך שנים רבות. העובדים השיעיים בחברת עראמקו השתכרו פחות מן העובדים הסוניים, מה שעורר מירמור רב כנגד השלטון.

ב-11 בנובמבר נחתו מספר מטוסים אמריקאים באחד משדות התעופה במחוז, ומולם התקיימה אחת ההפגנות הגדולות בתולדות סעודיה.

במקביל, תושבי המחוז השיעים הושפעו מאוד מן הנעשה באיראן, ומן האייתולה חומייני שעלה לשלטון כמספר חודשים לאחר מכן. התחייה השיעית באה לידי ביטוי בהפגנות רבות ובביקורת כלפי המלוכה הסעודית. אחת הסנקציות שהוטלו על התושבים בשל כך הייתה ביטול העשוראא. באוגוסט הודיעו מנהיגי השיעים כי יציינו את העשוראא בנובמבר למרות האיסורים.

== מהלך המרד ==
ב-25 בנובמבר יצאו אלפי שיעים לציין את העשוראא. כשלושה ימים לאחר מכן החלו להתקיים הפגנות המוניות בסמוך לדמאם. ההפגנות הפכו עד מהרה לעימותים אלימים עם המשמר הלאומי של השלטון. חלק מן המפגינים החלו ליידות אבנים בשוטרים שהשיבו באש, ובכך להרוגים הראשונים של ההתקוממות.

המחאה דעכה לאחר כמספר ימים, בתחילת דצמבר. במהלך המהומות נהרגו לפחות כעשרים איש, מאות נפצעו ואלפים נעצרו.

== לאחר המרד ==
לאחר המהומות הממשל השקיע מאות מיליוני ריאלים סעודיים בפיתוח האזור.

== ראו גם ==
* המרד האיסלאמי בסוריה
* המהפכה האיראנית

==קישורים חיצוניים==

קטגוריה:מרידות
קטגוריה:ערב הסעודית: היסטוריה
קטגוריה:1979
קטגוריה:יחסי איראן – ערב הסעודית